cyanic-selkie/wikianc huggingface dataset:
โรคอัลไซเมอร์
ประวัติศาสตร์
นักปรัชญาและแพทย์ในยุคกรีกโบราณและโรมันเชื่อมโยงวัยสูงอายุกับภาวะสมองเสื่อมที่เพิ่มขึ้น แต่ย่างเข้าปี 2444 กว่าที่จิตแพทย์ชาวเยอรมันชื่อ อาลอยซ์ อัลซไฮเมอร์ (Alois Alzheimer) สามารถระบุผู้ป่วยคนแรกด้วยโรคที่ต่อมาได้ชื่อว่า โรคอัลไซเมอร์ ในผู้ป่วยหญิงอายุ 55 ปีชื่อ ออกุสต์ เด. เขาติดตามผู้ป่วยรายนี้จนเสียชีวิตในปี 2449 และได้รายงานต่อสาธารณชนเป็นครั้งแรกในปีนั้น จากนั้นเป็นเวลา 5 ปี มีรายงานผู้ป่วยที่มีอาการเดียวกัน 11 รายในเอกสารทางการแพทย์ รายงานบางส่วนเริ่มใช้คำว่า "โรคอัลไซเมอร์" แล้ว เอมิล เครเพลิน (Emil Kraepelin) อธิบายโรคนี้เป็นโรคใหม่เป็นครั้งแรกหลังระงับลักษณะทางคลินิก (หลงผิดและประสาทหลอน) และลักษณะทางพยาธิวิทยา (พลากหลอดเลือดแดงแข็ง) ที่อยู่ในรายงานต้นฉบับของออกุสต์ เด. เขาใส่ โรคอัลไซเมอร์ หรือที่เครเพลินเรียกว่า ภาวะสมองเสื่อมก่อนวัยชรา (presenile dementia) เข้าเป็นชนิดย่อยของ ภาวะสมองเสื่อมในวัยชรา ใน ตำราจิตเวชศาสตร์ ฉบับพิมพ์ครั้งที่ 8 ซึ่งตีพิมพ์ปี 2453
สำหรับช่วงเวลาส่วนใหญ่ของคริสต์ศตวรรษที่ 20 การวินิจฉัยโรคอัลไซเมอร์สงวนไว้สำหรับปัจเจกอายุระหว่าง 45 ถึง 65 ปีซึ่งมีอาการภาวะสมองเสื่อม ศัพทวิทยาเปลี่ยนหลังปี 2520 เมื่อการประชุมเรื่อง AD สรุปว่าการแสดงออกทางคลินิกและพยาธิวิทยาของภาวะสมองเสื่อมก่อนวัยชราและวัยชราแทบไม่ต่างกัน แม้ผู้ประพันธ์เสริมว่าทั้งนี้ยังมีความเป็นไปได้ว่าอาจมีสาเหตุอย่างอื่น สุดท้ายทำให้การวินิจฉัยโรคอัลไซเมอร์ไม่ขึ้นกับอายุ มีการใช้คำว่า ภาวะสมองเสื่อมวัยชราชนิดอัลไซเมอร์ (SDAT) อยู่ช่วงหนึ่งเพื่ออธิบายโรคอัลไซเมอร์ในบุคคลอายุเกิน 65 ปี และคำว่า "โรคอัลไซเมอร์คลาสสิก" ใช้อธิบายบุคคลที่อายุน้อยกว่า 65 ปี สุดท้าย มีการเห็นชอบอย่าเป็นทาการให้ใช้โรคอัลไซเมอร์ในการตั้งชื่อทางการแพทย์เพื่ออธิบายบุคคลอายุเท่าใดก็ได้ที่มีรูปแบบอาการทั่วไป การดำเนินโรคและประสาทพยาธิวิทยาอันเป็นลักษณะของโรคอัลไซเมอร์
ค่าใช้จ่ายทางสังคม
ภาวะสมองเสื่อม และโดยเฉพาะอย่างยิ่งโรคอัลไซเมอร์ อาจถือได้เป็นโรคที่เสียค่าใช้จ่ายสูงเป็นอันดับต้น ๆ สำหรับสังคมในทวีปยุโรปและสหรัฐ ขณะที่ค่าใช้จ่ายในประเทศอื่นอย่างอาร์เจนตินา และเกาหลีใต้ ก็สูงและกำลังเพิ่มขึ้นเช่นกัน ราคาของโรคอาจเพิ่มขึ้นจากสังคมที่มีผู้สูงอายุมากขึ้น และกลายเป็นปัญหาสังคมที่สำคัญ ค่าใช้จ่ายที่เกี่ยวข้องกับ AD มีทั้งค่าใช้จ่ายทางการแพทย์โดยตรง เช่น การบริบาลในสถานบริบาล ค่าใช้จ่ายที่มิใช่ทางการแพทย์โดยตรง เช่น การบริบาลเวลากลางวันในบ้าน (in-home day care) และค่าใช้จ่ายโดยอ้อม เช่น ผลิตภาพที่เสียไปของทั้งผู้ป่วยและผู้ดูแล มูลค่านี้แตกต่างกันไปตามการศึกษาต่าง ๆ แต่มูลค่าสำหรับภาวะสมองเสื่อมทั่วโลกคำนวณไว้ประมาณ 160,000 ล้านดอลลาร์สหรัฐ ส่วนมูลค่าของโรคอัลไซเมอร์ในสหรัฐอาจถึง 100,000 ล้านดอลลาร์สหรัฐต่อปี
ค่าใช้จ่ายสำหรับสังคมมีที่มาจากการบริบาลระยะยาวโดยวิชาชีพสาธารณสุขมากที่สุด โดยเฉพาะอย่างยิ่งการรับรักษาในสถานพยาบาลซึ่งคิดเป็นสองในสามของค่าใช้จ่ายทั้งหมดของสังคม ค่าใช้จ่ายของการอาศัยที่บ้านก็สูงมากเช่นกัน โดยเฉพาะเมื่อนำค่าใช้จ่ายโดยอ้อมสำหรับครอบครัว เช่น เวลาการให้การดูแลและรายได้ที่เสียไปของผู้ดูแล มาพิจารณาด้วย
ค่าใช้จ่ายเพิ่มขึ้นตามความรุนแรงของภาวะสมองเสื่อมและการมีพฤติกรรมเปลี่ยนแปลง และมีความสัมพันธ์กับเวลาที่ต้องให้การดูแลที่จำเป็นสำรับการบริบาลทางกายภาพ ฉะนั้น การรักษาใด ๆ ที่ชะลอการเสื่อมของการรู้ ชะลอการรับรักษาในสถานพยาบาล หรือลดชั่วโมงของผู้ดูแลจะมีประโยชน์ทางเศรษฐกิจ การประเมินการรักษาปัจจุบันทางเศรษฐกิจแสดงผลลัพธ์ทางบวก
ภาระของผู้ดูแล
ผู้ดูแลหลักมักเป็นคู่สมรสหรือญาติสนิท ทราบกันว่าโรคอัลไซเมอร์เป็นภาระใหญ่หวงต่อผู้ดูแลซึ่งมีทั้งแง่มุมทางสังคม จิตวิทยา กายภาพหรือเศรษฐกิจ ปกติผู้ป่วย AD และครอบครัวมักนิยมการบริบาลที่บ้าน ตัวเลือกนี้ยังชะลอหรือกำจัดความจำเป็นต้องได้รับากรบริบาลระดับที่เป็นวิชาชีพมากขึ้นและเสียค่าใช้จ่ายมากขึ้น กระนั้น ผู้อยู่อาศัยในสถานบริบาลสองในสามมีภาวะสมองเสื่อม
การบำบัดทางความคิดและพฤติกรรมและการสอนยุทธศาสตร์การรับมือไม่ว่าแบบเดี่ยวหรือเป็นกลุ่มปรากฏว่ามีประสิทธิผลในการเพิ่มสุขภาพจิตของผู้ดูแล
สื่อ
มีการพรรณนา AD ในภาพยนตร์อย่าง ไอริส (ปี 2544) ซึ่งยึดบันทึกความทรงจำของไอริส เมอร์ด็อค ภรรยาของจอห์น เบย์ลีย์; เดอะโน้ตบุ๊ก (ปี 2547) ซึ่งอิงนวนิยายชื่อเดียวกันโดยนิโคลัส สปากส์ในปี 2539; เมมโมรีส์ออฟทูมอร์โรว์ (ปี 2549) ซึ่งอิงนวนิยายชื่อเดียวกันโดยฮิโรชิ โอกิวาระ; อะเวย์ฟรอมเฮอร์ (ปี 2549) ซึ่งอิงตามนิยายสั้น เดอะแบร์เคมโอเวอร์เดอะเมาน์เทน ของอลิซ มันโร; อลิซ...ไม่ลืม (Still Alice, ปี 2557) มีเนื้อหาว่าด้วยศาสตราจารย์มหาวิทยาลัยโคลัมเบียซึ่งป่วยเป็นโรคอัลไซเมอร์ระยะแรก โดยอิงตามนวนิยายชื่อเดียวกันเมื่อปี 2550 โดยลิซา จีโนวา สารคดีว่าด้วยโรคอัลไซเมอร์ ได้แก่ มัลคอล์มแอนด์บาร์บารา: อะเลิฟสตอรี (ปี 2542) และ มัลคอล์มแอนด์บาร์บารา: เลิฟส์แฟร์เวล (ปี 2550) ซึ่งมีมัลคอล์ม พอยต์ตันนำแสดงทั้งสองเรื่อง
ยา
ในรอบทศวรรษปี 2545–2555 มีการประเมินสารประกอบ 244 ชนิดในการทดลองทางคลินิกระยะที่ 1, 2 และ 3 และมีสารประกอบชนิดเดียว (เมแมนทีน) ที่ได้รับอนุมัติจากคณะกรรมการอาหารและยาสหรัฐ โซเลนซูแมบ (solanezumab) และอะดูคานูแมบ (aducanumab) ไม่แสดงว่ามีประสิทธิภาพในผู้ที่มีอาการของโรคอัลไซเมอร์แล้ว
พื้นที่การวิจัยหนึ่งมุ่งเน้นการรักษาพยาธิภาพโรคพื้นเดิม การลดระดับบีตาแอมีลอยด์เป็นเป้าหมายทั่วไปของสารประกอบที่กำลังอยู่ระหว่างการสืบสวน (เช่น อะโปมอร์ฟีน) การบำบัดด้วยภูมิคุ้มกันหรือการให้วัคซีนสำหรับโปรตีนแอมีลอยด์เป็นวิธีการรักษาหนึ่งที่อยู่ระหว่างการศึกษา จะใช้การบำบัดแบบสันนิษฐาน (putative therapy) เพื่อรักษาผู้ที่ได้รับการวินิจฉัยแล้ว ซึ่งต่างจากการให้วัคซีนเพื่อป้องกัน ทั้งนี้ ตั้งอยู่บนมโนทัศน์ของการฝึกระบบภูมิคุ้มกันให้รับรู้ โจมตีและย้อนกลับซึ่งการสะสมแอมีอยด์เพื่อเปลี่ยนแปลงการดำเนินโรค ตัวอย่างของวัคซีนป้องกันที่กำลังอยู่ระหว่างการสืบสวนได้แก่ ACC-001 แม้มีการระงับการทดลองในปี 2551 สารที่คล้ายกันอีกสารหนึ่ง ได้แก่ บาพินิวซูแมบ (bapineuzumab) ซึ่งเป็นแอนติบอดีที่ได้รับการออกแบบมาให้เหมือนกับแอนติบอดีต่อแอมีลอยด์ที่เหนี่ยวนำตามธรรมชาติ อย่างไรก็ดี พบว่าสารภูมิคุ้มกันบำบัดก่อให้เกิดอาการไม่พึงประสงค์จากการใช้ยาที่น่ากังวลบางอย่าง เช่น ความผิดปกติของการสร้างภาพที่เกี่ยวข้องกับแอมีลอยด์ (amyloid-related imaging abnormalities) แนวทางการพัฒนายาอย่างอื่นคือสารที่ช่วยป้องกันระบบประสาท เช่น AL-108 และสารการลดอันตรกิริยาโลหะกับโปรตีน (metal-protein interaction attenuation agent) เช่น PBT2 ด้านโปรตีนรวมตัวที่ขัดขวางตัวรับทีเอ็นเอฟแอลฟา (TNFα receptor-blocking fusion protein) อีแทเนอร์เซปต์ (etanercept) ซึ่งให้ผลลัพธ์ที่ให้ความเชื่อมั่น
ในปี 2551 มีการทดลองทางคลินิกแยกกันสองการทดลองแสดงผลลัพธ์เชิงบวกในการเปลี่ยนการดำเนินโรคใน AD ขั้นเบาและปานกางด้วยเมทิลไทโอนิเนียมคลอไรด์ ซึ่งเป็นยายับยั้งการสะสมโปรตีนเทา และไดมีบอน สารต้านฮิสตามีน แต่การทดลองระยะที่ 3 ของไดมีบอนไม่มีผลเชิงบวกในจุดสิ้นสุดปฐมภูมิและทุติยภูมิ   งานวิจัยเมทิลไทโอนิเนียมคลอไรด์แสดงว่าชีวปริมาณออกฤทธิ์ของเมทิลไทโอนิเนียมจากทางเดินอาหารได้รับผลกระทบจากการได้รับอาหารและความเป็นกรดของกระเพาะอาหาร ทำให้ขนาดยาแปรปรวนอย่างไม่คาดคิด สูตรที่มีการปรับให้เสถียรแล้วตัวใหม่ เช่น โปรดรัก LMTX อยู่ในการทดลองระยะที่ 3 (ในปี 2557)
การติดเชื้อและการส่งผ่าน
พบว่าไวรัสเริม HSV-1 อยู่ในบริเวณเดียวกับแอมีลอยด์พลาก ซึ่งมีการเสนอว่ามีความเป็นไปได้ที่สามารถรักษาหรือป้องกัน AD ด้วยยาต้านไวรัส การศึกษายาต้านไวรัสในการเพาะเซลล์ให้ผลลัพธ์ที่น่าพึงพอใจ
มีการอธิบายการติดเชื้อราของสมองผู้ป่วย AD มีการเสนอสมมติฐานโดยนักจุลชีววิทยา แอล. คาร์ราสโค เมื่อกลุ่มของเขาพบสหสัมพันธ์ทางสถิติระหว่างการติดเชื้อราทั่วร่างกับ AD งานวิจัยเพิ่มเติมเปิดเผยว่ามีการติดเชื้อราในบริเวณต่าง ๆ ของสมองผู้ป่วย AD แต่ไม่พบในปัจเจกควบคุม การติดเชื้อราอธิบายอาการที่สังเกตได้ในผู้ป่วย AD การดำเนินโรคอย่างช้าของ AD สมกับสภาพเรื้อรังของการติดเชื้อราทั่วกายบางชนิด ซึ่งอาจไม่มีอาการ ฉะนั้นจึงไม่ผิดสังเกตและไม่ได้รับการรักษา สมมติฐานเชื้อรายังเข้าได้กับสมมติฐาน AD อื่นที่มีอยู่แล้วอื่น เช่น สมมติฐานแอมีลอยด์ ซึ่งสามารถอธิบายได้ว่าเป็นการตอบสนองของระบบภูมิคุ้มกันต่อการติดเชื้อในระบบประสาทส่วนกลาง ดังที่ อาร์. มัวร์และ อาร์. แทนซีในแบบจำลอง AD ของหนูและหนอน
นอกจากนี้ กำลังมีการศึกษาการส่งผ่านระหว่างบุคคลที่เป็นไปได้ในผู้ป่วยหายาก เช่น ในผู้ป่วยโกรทฮอร์โมน
การสร้างภาพ
การถ่ายภาพรังสีระนาบด้วยการปล่อยโพซิตรอน (เพท) ด้วยพิตต์สเบิร์กคอมพาวน์บี (PiB) ยังใช้สืบสวนโรคได้อยู่ แต่เภสัชรังสีเพทสแกนคล้ายกัน ชื่อ ฟอร์เบตาพีร์ (florbetapir) ซึ่งมีฟลูออรีน-18 นิวไคลด์กัมมันตรังสีที่อยู่ได้นานกว่า เป็นเครื่องมือวินิจฉัยในโรคอัลไซเมอร์
การสร้างภาพแอมีลอยด์น่าจะใช้ร่วมกับมาร์กเกอร์อื่นมากกว่าใช้เป็นทางเลือกเดี่ยว ๆ เอ็มอาร์ไอเชิงปริมาตรสามารถตรวจจับการเปลี่ยนแปลงขนาดบริเวณต่าง ๆ ของสมองได้ การวัดบริเวณเห่านี้ว่าการฝ่อระหว่างการดำเนินโรคอัลไซเมอร์มีการแสดงผลลัพธ์ที่มีหวังว่าจะเป็นตัวบ่งชี้เพื่อวินิจฉัยในอนาคต และอาจมีราคาถูกกว่าวิธีสร้างภาพแบบอื่นที่กำลังศึกษาอยู่ในปัจจุบัน
ในปี 2554 คณะกรรมการองค์การอาหารและยาสหรัฐออกเสียงเป็นเอกฉันท์แนะนำการอนุมัติฟอร์เบตาพีร์ สารที่ใช้สร้างภาพดังกล่าวสามารถช่วยตรวจจับพลากสมองของโรคอัไซเมอร์ได้ ผลสแกนเป็นลบบ่งชี้ว่ามีพลากกระจัดกระจายหรือไม่มีพลาก ซึ่งไม่สอดคล้องกับการวินิจฉัย AD
การวินิจฉัย
มีการเน้นการวิจัยโรคอัลไซเมอร์ในด้านการวินิจฉัยโรคดังกล่าวก่อนเริ่มปรากฏอาการ มีการพัฒนาการทดสอบทางชีวเคมีหลายอย่างเพื่อให้ตรวจพบได้เร็วยิ่งขึ้น การทดสอบดังกล่าวบางอย่างเกี่ยวข้องกับการวิเคราะห์น้ำหล่อสมองไขสันหลังเพื่อหาบีตาแอมีลอยด์ ความเข้มข้นของโปรตีนเทารวม และโปรตีนเทา181พีที่เติมหมู่ฟอสเฟต การเจาะน้ำหล่อสมองไขสันหลังทำให้เจ็บปวดจึงควรเลี่ยงการเจาะซ้ำ ๆ การตรวจเลือดเพื่อหาไมโครอาร์เอ็นเอในระบบไหลเวียนและไบโอมาร์กเกอร์การอักเสบเป็นตัวบ่งชี้ทางเลือกที่อาจเป็นไปได้
สมเด็จพระสังฆราช วัดสวรรคเจดีย์
สมเด็จพระสังฆราช วัดสวรรคเจดีย์ เป็นสมเด็จพระสังฆราชไทยพระองค์สุดท้ายแห่งกรุงศรีอยุธยา สถิต ณ วัดสวรรคเจดีย์
ประวัติ
ในพระราชพงศาวดาร ฉบับพระราชหัตถเลขา เล่ม 2 หน้า 146 กล่าวไว้ว่า
“ในกรุงเทพมหานครในเดือน ๘ นั้น สมเด็จพระสังฆราช วัดพระศรีรัตนมหาธาตุ นั้นอาพาธลงดับสูญ ทรงพระกรุณาให้แต่งศพใส่พระโกศไว้ จึงโปรดให้เลื่อนพระเทพมุนี วัดกุฎีดาว ซึ่งเข้ามาอยู่ ณ วัดสวรรคเจดีย์นั้นขึ้นเป็นสมเด็จพระสังฆราช อยู่ได้หกเจ็ดเดือนก็อาพาธดับสูญลงอีก โปรดให้ใส่พระโกศไว้เป็นสองพระโกศ ยังมิได้ปลงพระศพทั้งสองศพด้วยศึกยังติดพระนครอยู่”
สำหรับเหตุผลที่ทรงสถาปนาพระเทพมุนี วัดกุฎีดาว เป็นสมเด็จพระสังฆราชนั้น น่าจะเป็นเพราะพระเทพมุนีเป็นพระราชาคณะชั้นผู้ใหญ่เป็นที่เคารพนับถือของพระบรมวงศานุวงศ์ ที่สำคัญคือมีคุณูปการต่อกรุงศรีอยุธยาและมีอายุกาลมากที่สุดในหมู่พระราชาคณะ ดังความ ในพระราชพงศาวดาร ฉบับพระราชหัตถเลขา เล่ม 2 หน้า 125-126 กล่าวไว้ว่า
“ในเพลาเย็นวันนั้น พระราชาคณะห้ารูป คือ พระธรรมโคดม วัดธรรมิกราชหนึ่ง พระธรรมเจดีย์ วัดสวนหลวงศพสวรรค์หนึ่ง พระพุทธโฆษาจารย์ วัดพุทไธสวรรย์หนึ่ง พระเทพมุนี วัดกุฎีดาวหนึ่ง พระเทพกระวี วัดรามาวาสหนึ่ง แต่พระเทพมุนีนั้นมีวัสสามากกว่าทั้งนั้น เข้ามาพร้อมกันอยู่ ณ ทิมสงฆ์ ครั้งเพลาประมาณ  ทุ่มเศษ จึงมีพระราชบัณฑูรให้มานิมนต์เข้าไป ณ พระตำหนักสวนกระต่าย ตรัสอาราธนาพระราชาคณะทั้งห้ารูป     มีพระเทพมุนีเป็นประธาน ให้ไปว่ากล่าวเล้าโลมเจ้าสามกรมให้มาสมัครสมานสโมสรสามัคคีรสด้วยกันตามพระราชโอวาทตรัสสั่งไว้ และพระราชาคณะทั้งห้าไปเจรจาถึงสองกลับ จนเพลาดึกสามยามเศษจะใกล้รุ่ง เจ้าสามกรมจึงมาเฝ้ากระทำสัตย์ถวายทั้งสามพระองค์”
นอกจากนี้ หนังสือโบราณสถานในจังหวัดพระนครศรีอยุธยา เล่ม 2 หน้า 434 กล่าวไว้ว่า
“วัดสวรรคเจดีย์ต้องเป็นวัดในพระนคร เมื่อตรวจดูรายชื่อวัดที่ใกล้เคียงกันก็มี วัดสวนหลวง วัดสบสวรรค์หรือวันสวนหลวงสบสวรรค์ วัดสุวรรณาวาส และวัดสุวรรณเจดีย์ วัดสุดท้ายนี้ใกล้เคียงกันมากอยู่หลังวัดราชบูรณะ มีเจดีย์ทรงระฆังองค์ใหญ่ที่เป็นประธาน วัดอาจจะเป็นวัดนี้ก็ได้”
ดังนั้น จึงสันนิฐานว่า วัดสุวรรณเจดีย์ที่ตั้งอยู่ในมหาวิทยาลัยเทคโนโลยีราชมงคลสุวรรณภูมิ ศูนย์พระนครศรีอยุธยา วาสุกรีนี้น่าจะเป็นวัดเดียวกันกับวัดสวรรคเจดีย์ ซึ่งเคยเป็นพระอารามอันเป็นที่สถิตของสมเด็จพระสังฆราช และน่าจะเป็นสมเด็จพระสังฆราชพระองค์สุดท้ายแห่งกรุงศรีอยุธยา เพราะภายหลังพระเทพมุนี วัดกุฎีดาว มรณภาพราว 2-3 เดือนจึงเกิดการเสียกรุงศรีอยุธยาครั้งที่สอง (พระเทพมุนี มรณภาพราวเดือน 2-3 ปีกุน พ.ศ. 2310 กรุงศรีอยุธยาเสียแก่พม่า ในวันอังคาร ขึ้น 9 ค่ำ เดือน 5 ปีกุน ตรงกับวันที่ 7 เมษายน พ.ศ. 2310)
อำเภอหาดสำราญ
หาดสำราญ เป็นอำเภอหนึ่งของจังหวัดตรัง
ที่ตั้งและอาณาเขต
อำเภอหาดสำราญตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ท้องที่อำเภอหาดสำราญเดิมเป็นส่วนหนึ่งของตำบลตะเสะ ตำบลปากปรน (ปัจจุบันเปลี่ยนแปลงชื่อเป็นตำบลหาดสำราญ) และตำบลบ้านนา  อำเภอปะเหลียน ซึ่งตั้งเป็นตำบลตั้งแต่ พ.ศ. 2450 และตั้งตำบลบ้าหวีขึ้นในวันที่ 30 กันยายน พ.ศ. 2490 โดยแยกบางหมู่บ้านออกมาจากการปกครองของตำบลบ้านนา จึงทำให้บริเวณนี้มีทั้งหมด 3 ตำบล ได้แก่ ตำบลหาดสำราญ ตำบลตะเสะ และตำบลบ้าหวี
ในปี พ.ศ. 2536 ราษฎรในพื้นที่ได้ยื่นเรื่องราวต่อราชการ ขอให้ตั้งกิ่งอำเภอขึ้นที่ตำบลหาดสำราญ โดยกระทรวงมหาดไทยได้พิจารณาเห็นว่าราษฎรทั้งสามตำบล ได้แก่ ตำบลบ้าหวี ตำบลตะเสะ และตำบลหาดสำราญ เป็นตำบลที่อยู่ไกลท้องที่ทุรกันดาร และห่างไกลจากตัวอำเภอ เจ้าหน้าที่มีโอกาสตรวจเยี่ยมเยือนดูแลทุกข์สุขของราษฎรน้อยมาก เพราะทางคมนาคมไม่สะดวก ซึ่งอาจเป็นการเสียหายในด้านการปกครอง ประกอบกับหมู่บ้านดังกล่าวมีโอกาสที่จะเจริญในอนาคต เพราะราษฎรอาศัยอยู่กันหนาแน่นมาก และมีพื้นที่ทำมาหากินได้ โดยเฉพาะมีทรัพยากรทางธรรมชาติ พอที่จะยกระดับการครองชีพของราษฎรทั้งสามตำบลดังกล่าวนี้ให้ดียิ่งขึ้น จึงแนะนำประชุมชี้แจงร่วมกับทางอำเภอปะเหลียนรายงานต่อกระทรวงมหาดไทย ขอจัดตั้งที่ว่าการกิ่งอำเภอขึ้น และเมื่อวันที่ 31 มีนาคม พ.ศ. 2537 จึงแยกออกมาเป็น กิ่งอำเภอหาดสำราญ โดยมีผลบังคับตั้งแต่วันที่ 30 เมษายน ปีเดียวกัน ที่มาของชื่อมาจากหาดสำราญ ชายหาดที่มีต้นสนหนาแน่นและสามารถมองเห็นเกาะเล็กใหญ่ต่าง ๆ มีลมพัดตลอดวันเหมาะสำหรับเป็นที่ตากอากาศ
ต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอหาดสำราญ โดยมีผลบังคับตั้งแต่วันที่ 8 กันยายน ปีเดียวกัน เพื่อปรับปรุงประสิทธิภาพการบริหารงานของหน่วยบริหารราชการส่วนภูมิภาค และถือเป็นโครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550 และกลายเป็นอำเภอลำดับที่ 10 ของจังหวัดตรัง
การปกครองส่วนภูมิภาค
อำเภอหาดสำราญแบ่งเขตการปกครองย่อยออกเป็น 3 ตำบล 22 หมู่บ้าน ได้แก่
การปกครองส่วนท้องถิ่น
ท้องที่อำเภอหาดสำราญประกอบด้วยองค์กรปกครองส่วนท้องถิ่น 3 แห่ง ได้แก่
อัคบาร์สอะเรนา
อัคบาร์สอะเรนา (Ак Барс Арена; Ак Барс Арена) อดีตมีชื่อว่า คาซันอะเรนา (Казань Арена; Казан Арена) เป็นสนามกีฬาในคาซัน ประเทศรัสเซีย สร้างเสร็จในเดือนกรกฎาคม ค.ศ. 2013 และเป็นสนามเหย้าของสโมสรฟุตบอลรูบินคาซันในรัสเซียนพรีเมียร์ลีก สนามแห่งนี้มีจอภาพ LED ด้านหน้าสนามที่ใหญ่ที่สุดในทวีปยุโรป
ภาพรวม
อัคบาร์สอะเรนา เป็นสนามในพิธีเปิดและปิดของกีฬามหาวิทยาลัยโลกฤดูร้อน 2013, กีฬาทางน้ำชิงแชมป์โลก 2015 และฟีฟ่าคอนเฟเดอเรชันส์คัพ 2017 และจะใช้จัดแข่งขันฟุตบอลโลก 2018 สนามมีความจุประมาณ 45,379 ที่นั่ง สร้างขึ้นเพื่อแทนที่สนามกีฬากลางคาซัน
สถาปัตยกรรมออกแบบโดยปอปปูลัส นักออกแบบหลัก ดามอน ลาเวลเล กล่าวว่า สนามแห่งนี้มีการสะท้อนถึงสถานที่และวัฒนธรรมท้องถิ่นได้เป็นอย่างดี
ไอซี 1337
ไอซี 1337 (IC 1337) เป็นดาราจักรชนิดก้นหอยกลางในกลุ่มดาวราศีมังกร กาแล็กซีตั้งอยู่ใกล้กับเส้นศูนย์สูตรฟ้า ค้นพบโดย สเตฟาน จาเวลล์ เมื่อวันที่ 22 กรกฎาคม พ.ศ. 2435
แบทเทิลออฟเดอะเยียร์
แบทเทิลออฟเดอะเยียร์ (Battle of The Year) หรือมักเรียกว่า โบตี (BOTY) เป็นการแข่งขันเบรกแดนซ์ประจำปีในระดับประเทศ โดยแข่งขันประเภทกลุ่ม เริ่มจัดการแข่งขันเมื่อปี ค.ศ. 1990 การแข่งขันรอบคัดเลือกในระดับภูมิภาคของโบตีเกิดขึ้นทั่วโลก โดยรอบสุดท้ายของการแข่งขันจะเรียกว่า โบตีอินเตอร์เนชันแนล (BOTY International) จัดขึ้น ณ Volkswagenhalle ในเมือง Braunschweig ประเทศเยอรมนี และเมื่อไม่นานวันนี้ (ค.ศ. 2010) ได้จัดการแข่งขันในรอบสุดท้ายที่ กรุงปารีส ประเทศฝรั่งเศส
แบทเทิลออฟเดอะเยียร์มักถูกมองอย่างกว้างขวางว่าเป็นการแข่งขันเบรกแดนซ์ที่สำคัญที่สุดในโลก บ้างก็กล่าวถึงโบตีว่าเป็น "การแข่งชิงแชมป์เบรกแดนซ์ระดับโลก" หรือไม่ก็กล่าวว่า "ช่องว่างชั้นต่ำสุดของโลกาภิวัตน์ เนื่องจากสามารถดึงผู้คนที่มีความแตกต่างทั้งทางภูมิศาสตร์ ภาษาและเชื้อชาติมาทำกิจกรรมร่วมกันได้" เบนสัน ลี ได้ถ่ายทำสารคดีเกี่ยวกับแบทเทิลออฟเดอะเยียร์เรื่อง "แพลเน็ตบีบอย" (Planet B-Boy) ที่แสดงถึงมุมมองของประเภทบุคคลที่เข้าร่วมแข่งขันแบทเทิลออฟเดอะเยียร์ โดยเขากล่าวว่า "โบตีเริ่มมีความเป็นสากลมากขึ้น ซึ่งก็หมายความว่าได้รับความนิยมมากขึ้น และก็ทำให้ความจุของสถานที่แข่งขันใหญ่ขึ้น และทุกปี ๆ แต่ละทีมของโบตีก็มีสมาชิกคนสำคัญเพิ่มขึ้น ๆ จุดมุ่งหมายที่สำคัญของพวกเขาก็คือการทำให้วัยรุ่นที่มีแรงบันดาลใจเป็นหนึ่งเดียวกัน เหตุที่จำเป็นต้องทำเช่นนั้นเพราะการจะตอบสนองข้อเรียกร้องทั้งหมดของเหล่าวัยรุ่นยิ่งเป็นไปได้ยากขึ้นทุกที ๆ"
ผู้เข้าชมการแข่งขัน BOTY ระดับนานาชาติ (International) เพิ่มมากขึ้นกว่าทุกปี ในปี 1997 มีผู้เข้าชมรอบชิงชนะเลิศในการแข่งขัน BOTY ปี ค.ศ. 2000 ทั้งสิ้น 4000 คน จัดขึ้นที่ฮันโนเฟอร์ เยอรมนี มีผู้ชมมากที่สุดมี 10000 คน ผู้เข้าชมการแข่งขัน BOTY ชมรอบชิงชนะเลิศ ในปี 2001 โดยคำว่า "การเปลี่ยนแปลงในทิศทาง" ถูกบันทึกอยู่ในโลโก้ BOTY เช่นการตัดสินใจเกิดขึ้นเพื่อเปลี่ยนรูปแบบอันเนื่องมาจากความนิยมเพิ่มขึ้นและเพื่อให้จัดการได้ง่ายขึ้น
ผู้ที่ชนะเลิศ และรางวัลสุดยอดการแสดง
ปี 2006 รูปแบบ คือ 2 รอบรองชนะเลิศได้ดำเนินการ โดยมีผู้ชนะในการ Battle แต่ละรอบที่เข้าร่วมในรอบชิงชนะเลิศ ส่วนผู้แพ้ในรองชนะเลิศไม่ได้มีการ Battle ดังนั้นจึงไม่มีรางวัลที่4 อีกต่อไป
ที่กล่าวไว้ข้างต้นนี้คือรายชื่อทีมที่ชนะเสิศการแข่งขัน Battle of the year (BOTY) ทั้ง รางวัลRunner Up และ รางวัลชนะเลิศการแสดงยอดเยี่ยม (Best Show winners) โดยจะเรียงดามลำดับปีที่มีการแข่งขัน ประเทศที่ร่วมด้วย (รวมไปถึงประเทศเป็นหลัก)
หมายเหตุ:ไม่รวมรางวัลให้กับการแสดงยอดเยี่ยม (Best of Show) ตั้งแต่ปี 1991-1996 และไม่ได้เป็นตัวแทนชนะเลิศในการแข่งขัน BOTY 1990
ผลการแข่งขัน รอบสุดท้าย ฤดูกาลปี 2016 (พ.ศ. 2559)
Best Show: 🇫🇷 Melting Force
ผลการแข่งขัน รอบสุดท้าย ฤดูกาลปี 2014 (พ.ศ. 2557)
รางวัลสุดยอดการแสดงยอดเยี่ม : 🇰🇷 Fusion MC
ผลการแข่งขัน รอบสุดท้าย ฤดูกาลปี 2013 (พ.ศ. 2556)
Best Show: 🇯🇵 Flooriorz
ผลการแข่งขัน รอบสุดท้าย ฤดูกาลปี 2012 (พ.ศ. 2555)
Best Show: Vagabond Crew  🇫🇷
สโมสรฟุตบอลวีอาร์เอ็น เมืองนนท์
โดยสโมสรเริ่มต้นส่งทีมลงแข่งขันในไทยแลนด์ อเมเจอร์ลีก ฤดูกาล 2560 และต่อมาได้เข้าถือครองและบริหารสโมสรฟุตบอลโคปูน วอริเออร์ ที่มีปัญหาการเงินภายในสโมสร แม้จะได้สิทธิในการบริหารสโมสรโคปูน วอริเออร์ ในไทยลีก 4 แต่สโมสรก็ยังต้องส่งทีมลงแข่งในชื่อของโคปูน วอริเออร์ ในฤดูกาล 2561 และยังไม่สามารถย้ายไปแข่งขันในโซนภาคตะวันออกเฉียงเหนือซึ่งเป็นที่ตั้งแท้จริงของสโมสรซึ่งตั้งอยู่ที่ ตำบลหนองแสง อำเภอวาปีปทุม จังหวัดมหาสารคาม จึงต้องลงแข่งขันในโซนกรุงเทพและปริมณฑล ซึ่งเป็นโซนเดิมของสโมสรฟุตบอลโคปูน วอริเออร์
แบทเทิลออฟเดอะเยียร์
ผลการแข่งขัน รอบสุดท้าย ฤดูกาลปี 2011 (พ.ศ. 2554)
Best Show:  🇫🇷 Vagabonds
สโมสรฟุตบอลวีอาร์เอ็น เมืองนนท์
ฤดูกาล 2563 สโมสรเลือกใช้สนามกีฬาศูนย์เยาวชนเฉลิมพระเกียรติ เทศบาลนนทบุรี จังหวัดนนทบุรี เป็นสนามเหย้า แทนสนามกีฬาห้าภาค ตำบลลำโพ อำเภอบางบัวทอง จังหวัดนนทบุรี
แบทเทิลออฟเดอะเยียร์
ผลการแข่งขัน รอบสุดท้าย ฤดูกาลปี 2009 (พ.ศ. 2552)
Best Show: 🇯🇵 All Area Crew
รายชื่อทีมผู้เข้าแข่งขันรอบ World Finals ปี 2008
รายชื่อที่ว่านี้จะเรียงลำดับวันที่ที่มีการแข่งขัน
ผลการแข่งขัน รอบสุดท้าย ฤดูกาลปี 2007 (พ.ศ. 2550)
Best Show: 🇯🇵 Turn Phrase Crew
รายชื่อทีมผู้เข้าแข่งขันรอบ World Finals ปี 2007
รายชื่อที่ว่านี้จะเรียงลำดับวันที่ที่มีการแข่งขัน ยังไม่มีสีพื้นหลังอยู่ข้างต้น
ผลการแข่งขัน รอบสุดท้าย ฤดูกาลจำปี2006 (พ.ศ. 2549)
Best Show: 🇫🇷 Vagabonds
รูปแบบการแข่งขันรอบคัดเลือกระดับโลก
รูปแบบการแข่งขันในรอบคัดเลือกเป็นการแสดงเบรกแดนซ์ในรูปแบบปกติต่าง ๆ เพื่อแสดงความสามารถของทีม โดยจำกัดเวลาไว้ไม่เกิน 6 นาที กรรมการตัดสินจะตัดสินโดยใช้เงื่อนไขบางประการ ขึ้นอยู่กับการแสดง รอบนี้เรียกว่ารอบโชว์เคส (Showcase Round) รอบต่อมาจากรอบโชว์เคส สี่ทีมที่มีคะแนนสูงสุดจากการตัดสินในรอบแรก จะได้รับเลือกเพื่อแข่งขันในรอบรองสุดท้ายในประเภททีมปะทะทีม (Crew VS Crew) แบบเพลย์ออฟ ในรอบนี้ ทีมที่มีคะแนนเป็นอันดับ 1 จะแข่งกับทีมอันดับ 4 และทีมอันดับ 2 จะแข่งกับทีมอันดับ 3 โดยผู้ชนะในแต่ละคู่จะไปแข่งขันต่อในรอบชิงชนะเลิศ นอกจากการแข่งในรอบสุดท้ายแล้ว ยังมีการมอบรางวัล "การแสดงยอดเยี่ยม" (Best Show) สำหรับทีมที่มีคะแนนการแสดงโชว์เคสสูงสุดอีกด้วย
เกณฑ์การให้คะแนน
ผู้ตัดสินจะประเมินผลของการแสดงในแต่ละรอบเป็นหลักทั้ง ศิลปะ และ เทคนิค ซึ่งรวมไปถึงเกณฑ์การให้คะแนนเป็นหลัก ทั้ง ศิลปะ รวมไปถึงใจความ เพลงประกอบ ความพร้อมเพรียงกัน การออกแบบท่าเต้น และอื่นๆ รวมไปถึงเทคนิคเป็นหลัก ทั้ง TopRock ,Uprock ,FootWork ,PowerMove และอื่นๆ
คุณสมบัติและเบื้องต้น
ผู้ชนะเลิศการแข่งขันรอบสุดท้ายระดับโลกคือสิ่งสำคัญที่สุดในปีต่อไปก็ยังคงรักษาตำแหน่งแชมป์ได้ เหล่านี้คือเป็นการปกป้องตำแหน่งแชมป์ ทีมอื่นๆทั้งหมดต้องมีความเหมาะสมกับการแข่งขันตั้งแต่ต้น โดยปกติแม้ว่าได้มีเกี่ยวข้องประวัติการแข่งขัน เชิญทีมโดยตรงเล็กน้อย (โดยปกติแม้ว่าจะไม่ได้อยู่ทีมส่วนภูมิภาคตั้งแต่ต้นก็ตาม)
คุณสมบัติอีกอย่างคือได้กระตุ้นไปสู่ระบบ 2 จังหวะ (Two Step) ประกอบไปด้วยตัวแทนประเทศ และ ตัวแทนจังหวัด จะเกี่ยวข้องกับประวัติ ประเทศเบื้องต้นในแต่ละบุคคล และส่งทีมเข้าไปแข่งขันระดับโลกรอบสุดท้าย อย่างไรก็ตาม โดยทั่วไปประเทศที่เคยไปแข่งขันระดับภูมิภาคซึ่งจะจัดการแข่งขันกันตลอดทุกปี เช่น เริ่มตั้งแต่ ปี ค.ศ. 2007 (พ.ศ. 2550) มีผู้เข้าแข่งขัน BOTY ระดับภูมิภาคเอเชีย จะมีการส่งตัวแทนทีมเข้ามาใหม่ 3 คน เข้าไปสู่การแข่งขันระดับโลก ใน ปี ค.ศ 2006 (พ.ศ. 2549) และปีก่อน ทวีปเอเชียเช่นเดียวกันกับ เกาหลีใต้ ญี่ปุ่น จีน และ ไต้หวัน ได้ส่งตัวแทนเข้าไปแข่งขันรอบชิงชนะเลิศ
(สแกดิเนเวีย BOTY ได้ถูกเชิญให้ประเทศที่เป็นสมาชิกยุโรปตะวันออกเฉียงเหนืออีกด้วย)
ตามที่ที่ตารางได้มีการแสดง และประเทศไว้ รวมไปถึงทีมที่เข้าร่วมมากที่สุดเข้าไปแข่งขันในรอบสุดท้าย ตั้งแต่ ฤดูกาลปี 2007
ประเทศแรก (ในแต่ละทีม) บราซิล, ฝรั่งเศส, เยอรมัน ,อิสราเอล , อิตาลี ,แอฟริกาใต้ , สวิตเซอร์แลนด์ ,สหรัฐอมเริกา
รูปแบบการแข่งขันรอบสุดท้าย
ก่อนปี พ.ศ. 2549 การแข่งขันโบตีไม่ได้เป็นการแข่งขันแบบเพลย์ออฟ แต่มีการแข่งขันเพียงสองกลุ่ม คือกลุ่มเบรกแดนซ์สองกลุ่มแรกจะแข่งชิงชนะเลิศ และอีกสองกลุ่มที่เหลือจะแข่งเพื่อชิงอันดับสาม โดยมีกรรมการตัดสินว่ากลุ่มเบรกแดนซ์ใดสมควรได้เข้าชิงตำแหน่งชนะเลิศ แต่ก็ยังมีรางวัล "การแสดงยอดเยี่ยม" สำหรับกลุ่มเบรกแดนซ์ที่แสดงได้ยอดเยี่ยมตามคำตัดสินของคณะกรรมการอยู่ การที่มีกรรมการตัดสินว่ากลุ่มเบรกแดนซ์ใดสมควรชิงตำแหน่งชนะเลิศนั้น ทำให้มีบ่อยครั้งที่กลุ่มเบรกแดนซ์ได้รับรางวัล "การแสดงยอดเยี่ยม" แต่ไม่ได้เข้าชิงตำแหน่งชนะเลิศ แต่กลับได้เข้าชิงอันดับสามแทน ตัวอบ่างของกลุ่มเบรกแดนซ์ที่อยู่ในกรณีดังกล่าวได้แก่กลุ่ม เบรกเดอะฟังก์ (Break the Funk; พ.ศ. 2547) ไฟร์เวิร์กส์ (Fire Works; พ.ศ. 2546) และกลุ่ม วิชัวช็อก (Visual Shock; พ.ศ. 2544) การเปลี่ยนรูปแบบการแข่งขันรอบสุดท้ายเป็นแบบเพลย์ออฟ ทำให้รูปแบบการแข่งขันของโบตีในรอบสุดท้ายเป็นการแข่งขันของผู้ที่ผ่านเกณฑ์การคัดเลือกในรอบแรกมาแล้ว เช่น ในรอบอุ่นเครื่องของโบตีในประเทศเกาหลี ใช้ระบบเพลย์ออฟ โดยแต่ละทีมมีผู้เล่น 4 คน และใช้ระบบนี้เป็นเวลาหลายปี
ใน พ.ศ. 2547 มีการจำกัดเวลาการแข่งรอบสุดท้ายของโบตีไว้ที่ 6 นาที โดยหากแสดงเกินเวลา 6 นาที จะนำเวลาที่แสดงเกินไปเป็นส่วนหนึ่งในการหักคะแนนของกรรมการ ข้อกำหนดนี้กำหนดเพื่อให้การแข่งขันรอบสุดท้ายของโบตีจบลงโดยใช้เวลาที่สั้นลงกว่าเดิม โดยในขั้นต้นของการออกกฎ ไม่มีผู้ใดคัดค้านกฎดังกล่าว
ใน พ.ศ. 2533 โบตีซึ่งเป็นที่รู้จักขณะนั้นในชื่อ "การแข่งขันเบรกแดนซ์ระดับนานาชาติ" (International Breakdance Cup) ไม่มีการแข่งขันเพื่อหาตำแหน่งชนะเลิศ มีเพียงการแสดงเบรกแดนซ์อย่างเดียว ในปี พ.ศ. 2534 ถึง พ.ศ. 2539 มีการแข่งขันเฉพาะตำแหน่งชนะเลิศ แต่ไม่มีการมอบรางวัล "การแสดงยอดเยี่ยม"
ประวัติโบตีในประเทศไทย
ปี 1990 Battle of the Year (BOTY) จัดขึ้นครั้งแรกในเมืองฮันโนเฟอร์ (Hannover) ประเทศเยอรมัน
ปี 2004 เข้ามาในประเทศไทยเป็นครั้งแรก โดยได้ลิขสิทธิ์จัดการแข่งขัน Battle Of The Year South East Asia
ปี 2005 จัดการแข่งขัน Battle Of The Year Thailand 2005 เป็นครั้งแรก และจัดการแข่งขัน Battle Of The Year South East Asia 2005
ปี 2006 จัดการแข่งขัน Battle Of The Year Thailand 2006 เป็นครั้งแรก และจัดการแข่งขัน Battle Of The Year South East Asia 2005
ปี 2007 จัดการแข่งขัน Battle Of The Year Thailand 2007 และเนื่องจากได้รับความนิยมเพิ่มขึ้นในเอเชีย จึงได้เปลี่ยนแปลงจากการแข่งขันระดับ South East Asia เป็นระดับ Asia โดยแชมป์ B-Boy ของประเทศไทย ได้เข้าร่วมการแข่งขัน และได้อันดับ 3 ของ Asia ที่ประเทศเกาหลี และยังได้อันดับ 5 ของโลกที่ประเทศเยอรมัน
ปี 2008 ประเทศไทยได้รับเกียรติเป็นเจ้าภาพในการจัดงาน Battle Of The Year Asia
ปี 2009 สร้างสถิติการมีผู้สมัครแข่งขันเต้น B-Boy จากทั่วประเทศ เข้าร่วมการแข่งขันมากที่สุด
ผู้ที่ริเริ่มการแข่งขันโบตีในประเทศไทย
ผู้ที่ริเริ่มการแข่งขัน Battle Of The Year ในประเทศไทย คือ คุณ ปรวรรธ กฤษณามระ (กิ๊ก) ก่อตั้งเมื่อปี พ.ศ. 2546 เป็นผู้อยู่เบื้องความสำเร็จให้กับการแข่งขึ้น Battle Of the Year 2006 ทีมชาติไทยจากทีม Ground Scatter Crew ติดอันดับที่ 5 ของโลก และเมื่อไม่นานวันนี้ได้สานต่อให้กับ คุณรัฎ อัศรานุเคราะห์ ประธานกรรมการ ในเครื่อกลุ่มบริษัท อาดามัส (ปัจจุบัน คือ บ. 165k จก.) เป็นบุคคลคนที่ 2 ให้กับการแข่งขัน Battle of The Year หรือ BOTY (โบตี) ก่อนหน้างาน BOTY ได้มีการจัดการแข่งขัน DJ, กร๊าฟฟิตี้, MC, B-Boy B-girl 1 on 1 และ เป็นทีม เป็นต้น เริ่มการแข่งขันเป็นครั้งแรกเมื่อปี พ.ศ. 2546 หลังจากนั้นมา การแข่งขันดังกล่าวได้ถูกยกเลิกไปอย่างถาวรเมื่อปี พ.ศ. 2551 จึงเหลือการแข่งขัน B-Boy เพื่อหาแชมป์ระดับภาค สืบเนื่องมาจากมีประชากรB-Boyในประเทศไทยเพิ่มขึ้นเป็นจำนวนมาก มาจนถึงทุกวันนี้ พ.ศ.2560 BOTY ในประเทศไทย ได้ยกเลิกการแข่งขันรอบ Performance (Showcase) ซึ่งเป็นการแสดง รอบคัดเหลือ 4 ทีมสุดท้าย จึงเปลี่ยนเป็นการแข่งขันรอบ Battle เพียงอย่างเดียว
เจเรมี เวด
เจเรมี เวด (Jeremy Wade) เกิดเมื่อวันที่ 5 พฤษภาคม ค.ศ. 1960 ที่ซัฟฟอล์ก ประเทศอังกฤษ มีชื่อเต็มว่า เจเรมี จอห์น เวด (Jeremy John Wade) เป็นบุคคลที่มีชื่อเสียงจากการเป็นพิธีกรและนักตกปลาจากรายการ River Monsters ที่ออกอากาศทางช่องแอนิมอลแพลนเน็ต (ในประเทศไทยออกอากาศทางช่องดิสคัฟเวอรี ทางทรูวิชันส์)
เวดจบการศึกษาด้านสัตววิทยาจากมหาวิทยาลัยบริสตอล และประกาศนียบัตรการเรียนการสอนด้านชีววิทยาจากมหาวิทยาลัยเคนต์ เคยทำงานเป็นครูสอนวิชาชีววิทยาในโรงเรียนระดับมัธยมศึกษา และได้เขียนบทความเกี่ยวกับเรื่องทางธรรมชาติและการท่องเที่ยวลงในหนังสือพิมพ์ฉบับต่าง ๆ
ปัจจุบัน เจเรมี เวด เป็นพิธีกรและนักตกปลาแบบสุดเหวี่ยงในรายการโทรทัศน์ชุด River Monsters อันเป็นรายการสารคดีที่เดินทางไปในแม่น้ำสายต่าง ๆ ทั่วโลก อาทิ แอฟริกา, อะแลสกา, ประเทศไทย เพื่อตกปลาน้ำจืดขนาดใหญ่หลายชนิด ซึ่งบางชนิดมีรายงานว่าทำร้ายมนุษย์ได้ด้วย ซึ่งหลายต่อหลายครั้ง เวดต้องเสี่ยงตายและได้รับบาดเจ็บจากการตกปลาในรายการ เช่น เครื่องบินตกในหนองน้ำที่บราซิล, เกือบถูกฟ้าผ่าที่สุรินัม, เย่อกับปลากระเบนราหูจนเอ็นแขนขวาขาดที่ประเทศไทย, เป็นไข้ป่าใจกลางป่าคองโก เป็นต้น
ประเทศเซอร์เบียในโอลิมปิกฤดูร้อน 2016
ประเทศเซอร์เบีย เข้าร่วมแข่งขันกีฬาโอลิมปิกฤดูร้อน ครั้งที่ 31 ค.ศ. 2016 (พ.ศ. 2559) ที่กรุงรีโอเดจาเนโร ประเทศบราซิล ระหว่างวันที่ 5-21 สิงหาคม พ.ศ. 2559 คณะกรรมการโอลิมปิกแห่งชาติเซอร์เบียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 103 คน ใน 14 ชนิดกีฬา ผลการแข่งขันครั้งนี้ประเทศเซอร์เบียได้รับเหรียญรางวัลได้แก่ 2 เหรียญทอง 4 เหรียญเงิน และ 2 เหรียญทองแดง รวมทั้งหมด 8 เหรียญ
กรีฑา
ผลการแข่งขันดังนี้ :
ยุทธการตอกลิ่ม
thumb|upright=1.36| Map showing the swelling of "the Bulge" as the German offensive progressed creating the nose-like [[Salients, re-entrants and pockets|salient during 16–25 December 1944.
การโจมตีช่วงแรกของเยอรมันที่เกี่ยวข้องกับจำนวน 410,000 นาย มากกว่า 1,400 คันของรถถัง รถถังพิฆาตและปืนจู่โจ่ม ชิ้นปืนใหญ่ 2,600 ชิ้น ปืนต่อต้านรถถัง 1,600 กระบอก และเครื่องบินมากกว่า 1,000 ลำ รวมทั้งยานรบหุ้มเกราะอื่น ๆ จำนวนมาก สิ่งเหล่านี้ได้รับการเสริมกำลังในสองสัปดาห์ต่อมา ทำให้กองกำลังทั้งหมดของฝ่ายการรุกถึงราวประมาณ 450,000 นาย และรถถังและปืนจู่โจม 1,500 คัน ระหว่าง 63,222 กับ 98,000 นายของทหารเหล่านี้ล้วนเสียชีวิต สูญหาย ได้รับบาดเจ็บจากการปฏิบัติหน้าที่หรือถูกจับกุม สำหรับอเมริกัน จากจำนวนทหารสูงสุด 610,000 นาย 89,000 นาย ได้กลายเป็นผู้บาดเจ็บ ซึ่งมีจำนวนบางส่วน 19,000 นายล้วนถูกสังหาร "ตอกลิ่ม" เป็นการต่อสู้รบแบบเดี่ยวที่ใหญ่ที่สุดและนองเลือดที่สุดโดยสหรัฐในสงครามโลกครั้งที่สองI และเป็นการทัพที่อันตรายมากที่สุดเป็นอันดับสามในประวัติศาสตร์อเมริกา
เบื้องหลัง
ภายหลังจากการบุกทะลวงจากนอร์ม็องดี เมื่อปลายเดือนกรกฏาคม ค.ศ. 1944 และฝ่ายสัมพันธมิตรทำการยกพลขึ้นบกในทางตอนใต้ของฝรั่งเศส เมื่อวันที่ 15 สิงหาคม ค.ศ. 1944 ฝ่ายสัมพันธมิตรได้รุกคืบสู่เยอรมนีได้เร็วกว่าที่คาดการณ์เอาไว้ แต่ฝ่ายสัมพันธมิตรกลับต้องเผชิญกับปัญหาทางด้านการขนส่งทางทหารหลายประการ:
นายพล ดไวต์ ดี. ไอเซนฮาวร์ (ผู้บัญชาการสูงสุดฝ่ายสัมพันธมิตรบนแนวรบด้านตะวันตก) และเหล่าเสนาธิการของเขาเลือกที่จะเข้ายึดพื้นที่บริเวณอาร์แดนซึ่งถูกยึดครองโดยกองทัพสหรัฐที่หนึ่ง ฝ่ายสัมพันธมิตรเลือกที่จะป้องกันในอาร์แดนด้วยกำลังพลน้อยมากเท่าที่จะทำได้ เนื่องจากภูมิประเทศที่เอื้ออำนวย(พื้นที่สูงที่มีป่ารกทึบกับหุบเขาแม่น้ำลึกและเครือข่ายเส้นทางถนนที่ค่อนข้างบาง) และวัตถุประสงค์การดำเนินเป้าหมายของฝ่ายสัมพันธมิตรที่จำกัดในพื้นที่ พวกเขาได้รับข้อมูลข่าวกรองว่าแวร์มัคท์ได้ใช้พื้นที่ข้ามชายแดนเยอรมันแห่งนี้เป็นพื้นที่สำหรับพักผ่อนและเตรียมความพร้อมสำหรับทหารของตน
วิเวียน เดอริง มาเจนดี
พันเอก เซอร์ วิเวียน เดอริง มาเจนดี เคซีบี, ซีบี, อาร์เอ (Colonel Sir Vivian Dering Majendie KCB, CB, RA; ค.ศ. 1836 – ค.ศ. 1898) เป็นหนึ่งในผู้เชี่ยวชาญด้านการทำลายล้างวัตถุระเบิดรายแรก และเป็นสารวัตรใหญ่ด้านวัตถุระเบิดให้แก่สมเด็จพระราชินีนาถวิกตอเรียแห่งสหราชอาณาจักรตั้งแต่ ค.ศ. 1871 จนถึงปีที่เสียชีวิตใน ค.ศ. 1898
ประวัติ
เขาเป็นบุตรชายของพันตรี จอห์น เราท์เลดจ์ มาเจนดี (ค.ศ. 1801–1850) กับแฮเรียต แมรี เดอริง (ค.ศ. 1806–1893) และเป็นหลานชายของเฮนรี มาเจนดี ผู้ซึ่งเป็นบิชอปแห่งบานกอร์ ซึ่งวิเวียน มาเจนดี ได้สำเร็จการศึกษาจากวิทยาลัยเลมมิงตันก่อนที่จะเข้าร่วมกองทหารปืนใหญ่รักษาพระองค์ใน ค.ศ. 1854 และได้รับการเลื่อนยศเป็นร้อยตรีเมื่อวันที่ 23 ตุลาคม ค.ศ. 1854 เขาได้เห็นปฏิบัติการในช่วงสงครามไครเมีย และขบถอินเดีย ตั้งแต่ ค.ศ. 1861 ถึง 1871 มาเจนดีได้ทำหน้าที่เป็นวิทยากรหัวหน้าทีมและผู้ช่วยผู้กำกับการที่รอยัลอาร์เซนอล ในย่านวูลวิช ใน ค.ศ. 1871 เขาได้รับการแต่งตั้งเป็นสารวัตรใหญ่ด้านวัตถุระเบิด ซึ่งเขาดำรงตำแหน่งนี้ไปจนเสียชีวิตใน ค.ศ. 1898 นอกจากนั้น เขายังเป็นประธานสมาคมวิศวกรเหมืองแร่ และเป็นหนึ่งในผู้เชี่ยวชาญด้านการทำลายล้างวัตถุระเบิดรายแรก
ในฐานะพันตรีแห่งกองทหารปืนใหญ่รักษาพระองค์ มาเจนดีได้ทำการตรวจสอบการระเบิดเมื่อวันที่ 2 ตุลาคม ค.ศ. 1874 ในคลองรีเจนท์'ส คาแนล เมื่อเรือบาร์จ 'ทิลเบอรี' ได้บรรทุกปิโตรเลียมหกบาร์เรลและดินปืนห้าตันได้ระเบิดขึ้น โดยแรงระเบิดได้สังหารลูกเรือและทำลายสะพานแม็คเคิลฟิลด์ และที่คุมขังซึ่งอยู่ใกล้กับสวนสัตว์ลอนดอน เขาได้รับพระราชทานเครื่องราชอิสริยาภรณ์แห่งบาธ (ซีบี) ใน ค.ศ. 1875 สำหรับร่างพระราชบัญญัติซึ่งได้กลายเป็น 'พระราชบัญญัติวัตถุระเบิด ค.ศ. 1875' และได้รับพระราชทานเครื่องราชอิสริยาภรณ์แห่งบาธ (เคซีบี) ใน ค.ศ. 1895 คำแนะนำของเขาในระหว่างการทัพไดนาไมต์เฟเนียนในปี ค.ศ. 1881–85 ได้รับการยอมรับอย่างเป็นทางการว่ามีส่วนร่วมในการช่วยชีวิตได้หลายคน หลังจากที่สถานีวิกตอเรียถูกวางระเบิดเมื่อวันที่ 26 กุมภาพันธ์ ค.ศ. 1884 เขาได้ทำการปลดชนวนระเบิดด้วยระบบกลไกของนาฬิกาที่ซึ่งอาจจะมีการระเบิดขึ้นในทันใด
ในเดือนตุลาคม ค.ศ. 1886 มาเจนดีได้เยือนสหรัฐอเมริกาเพื่อเฝ้าดูอุตสาหกรรมปิโตรเลียมของประเทศดังกล่าว และตรวจสอบกฎระเบียบเกี่ยวกับการจัดเก็บและการกระจายตัวของผลิตภัณฑ์ดังกล่าว นอกจากนี้ ยังมีการ์ตูนล้อเลียน ที่วาดโดย เลสลี วอร์ด ('สปาย') ปรากฏในนิตยสาร แวนิตีแฟร์ เมื่อวันที่ 23 เมษายน ค.ศ. 1892 รวมถึงสิ่งตีพิมพ์ของเขา ซึ่งได้แก่ อัพอะมังเดอะแพนดีส์ (ค.ศ. 1859), ''แอมมูนิชัน. อะเดสคริปทีฟเทรียไทส์ออนเดอะดิฟเฟอเรนท์โพรเจกไทล์ส, ชาร์จส์, ฟิวส์, ร็อกเกตส์ แอนด์ซี. (ค.ศ. 1867), ดิอาร์มส์แอนด์แอมมูนิชันออฟเดอะบริติชเซอร์วิส (ค.ศ. 1868) และ ดิออฟฟิเชียลไกด์ทูเดอะเอ็กซ์พลอซีฟส์แอ็ค'' (ค.ศ. 1877)
มาเจนดีแต่งงานกับอเดเลด ฟรานเซส กริลล์ส (ค.ศ. 1841–1866) และมีลูกด้วยกันสองคน โดยเป็นลูกสาวหนึ่งคน กับอีกคนชื่อ ร้อยเอกเฮนรี กริลล์ส มาเจนดี (ค.ศ. 1865–1900) ผู้ซึ่งถูกสังหารในช่วงสงครามโบเออร์ขณะเข้าประจำการร่วมกับกองพลทหารปืนไรเฟิล
วิเวียน เดอริง มาเจนดี เสียชีวิตจากภาวะหัวใจล้มเหลวใน ค.ศ. 1898 ขณะไปเยี่ยมน้องสาวของเขาที่ออกซฟอร์ด
เวียดนามแอร์ไลน์
เวียดนามแอร์ไลน์ (Tổng công ty Hàng không Quốc gia Việt Nam) เป็นสายการบินแห่งชาติของประเทศเวียดนาม เดิมเป็นหน่วยงานของรัฐ ก่อนที่จะแปรรูปกิจการมาเป็นเวียดนามแอร์ไลน์ คอร์ปอเรชั่น ในปี พ.ศ. 2538 ต่อมาในปี พ.ศ. 2553 ได้มีการปรับโครงสร้างเป็นบริษัทจำกัด และเปลี่ยนชื่อเป็นบริษัท เวียดนามแอร์ไลน์ จำกัด โดยมีคณะกรรมการบริหารเจ็ดคน ซึ่งได้รับการแต่งตั้งโดยนายกรัฐมนตรีเวียดนาม จากการจัดอันดับของสกายแทร็กให้อยู่ในระดับ 3 ดาว
ในวันที่ 10 มิถุนายน พ.ศ. 2553 เข้าร่วมเป็นสมาชิกพันธมิตรสายการบินสกายทีม เป็นสายการบินแรกจากภูมิภาคเอเชียตะวันออกเฉียงใต้ที่เข้าเป็นสมาชิก
ฝูงบิน
ณ เดือนกันยายน พ.ศ. 2563 สายการบินให้บริการโดยเครื่องบินดังต่อไปนี้:
ฝูงบินของสายการบินเวียดนามแอร์ไลน์
เกมเนรมิต
เกมเนรมิต เป็นรายการเรียลลิตี้เกมโชว์ที่ผลิตโดย บริษัท เซ้นส์ เอนเตอร์เทนเมนท์ จำกัด ร่วมกับ เครือซิเมต์ไทย (SCG) รายการนี้มีคำขวัญว่า "สร้างเพื่อให้ สู้เพื่อบ้าน" ออกอากาศทุกวันเสาร์ เวลา 22.30 น. - 23.25 น. โดยเริ่มออกอากาศครั้งแรกเมื่อวันเสาร์ที่ 8 มกราคม พ.ศ. 2554 ทางสถานีวิทยุโทรทัศน์กองทัพบกช่อง 5 โดยผู้เข้าแข่งขันจะต้องสร้างบ้านหรือที่พักอาศัยภายในสถานที่สำคัญในประเทศไทยตามแนวคิดที่กำหนด มีของรางวัลสูงสุดประจำปีคือ บ้าน SCG HEIM พร้อมที่ดิน มูลค่า 15,500,000 บาท
รูปแบบที่ 1
ในแต่ละครั้งจะมีผู้เข้าแข่งขัน 2 ทีมๆ ละ 2 คน (แบ่งเป็นทีมสีขาวและทีมสีแดง) และทีมช่างก่อสร้างทั้ง 2 ทีมซึ่งทำหน้าที่ช่วยผู้เข้าแข่งขันก่อสร้างสิ่งปลูกสร้างต่างๆ ตามที่โจทย์กำหนดในแต่ละครั้ง โดยมีระยะเวลาการเนรมิต (สร้างหรือปรับปรุงสิ่งปลูกสร้าง) 24 ชั่วโมง ด้วยผลิตภัณฑ์วัสดุก่อสร้างของเอสซีจีที่ทางรายการได้เตรียมไว้ให้หลังจากที่ได้ออกแบบสิ่งปลูกสร้างไว้แล้วก่อนการแข่งขัน
ในระหว่างการเนรมิตสิ่งปลูกสร้าง เมื่อใดก็ตามที่ได้ยินเสียงสัญญาณ ผู้เข้าแข่งขันทั้ง 2 ทีมจะต้องไปเปิดกล่องปริศนาและอ่านรายละเอียดกติกาเกมซึ่งผู้ชมทางบ้านจะได้ทราบจากเสียงพิธีกรในห้องส่ง ทีมไหนที่สามารถเอาชนะการแข่งขันแต่ละรอบได้ จะได้รับคะแนนรอบละ 10 คะแนน แต่ถ้าทีมไหนแพ้การแข่งขัน ทีมนั้นจะไม่ได้คะแนนและจะต้องถูกลงโทษโดยการให้ไปบำเพ็ญประโยชน์หรือได้รับสิทธิพิเศษที่น้อยกว่าทีมที่ชนะได้รับ (ทั้งนี้ในการแข่งขันรอบที่ 2 ทีมที่ชนะสามารถเสนอชื่อสมาชิก 1 คนหลักให้พักการเนรมิตชั่วคราวจนกว่าการเนรมิตจะสิ้นสุดลง) หลังจบการแข่งขันในแต่ละรอบ ผู้เข้าแข่งขันจะสามารถกลับไปช่วยเนรมิตสิ่งปลูกสร้างต่อได้ จนกว่าการแข่งขันรอบต่อไปจะเริ่มขึ้น หรือสิ้นสุดการเนรมิต
เมื่อสิ้นสุดการเนรมิตทั้ง 2 ฝ่ายแล้ว ทางรายการจะให้ผู้เข้าชมสถานที่ทั้งหมด 70 คนเข้าชมสิ่งปลูกสร้างที่ทั้ง 2 ฝ่ายได้ปรับปรุงหรือก่อสร้างเสร็จเรียบร้อยแล้ว จากนั้นจะให้กรรมการทั้ง 70 คนลงคะแนนให้สิ่งปลูกสร้างที่คิดว่าเหมาะสมที่สุด ตอบสนองความต้องการได้ดีที่สุดเพียงสีเดียว ทั้งนี้ คะแนนที่ได้ส่วนนี้จะถูกนำไปรวมกับคะแนนจากการแข่งขันทั้ง 3 รอบด้วย ทีมที่ได้คะแนนรวมมากที่สุดจะเป็นผู้ชนะการแข่งขันครั้งนั้น และได้เข้าไปชิงชนะเลิศในปลายปี
รูปแบบที่ 2
ในแต่ละครั้งผู้เข้าแข่งขัน 2 ทีมๆ ละ 2 คน (แบ่งเป็นทีมสีขาวและทีมสีแดง) จะต้องทำการออกแบบ คิดค้นเพื่อสร้างสรรค์หรือปรับปรุงสิ่งปลูกสร้างตามโจทย์ที่ทางรายการในแต่ละครั้ง โดยแบ่งการแข่งขันออกเป็น 2 ช่วงดังนี้
โดยในการให้คะแนนนั้น จะมีคะแนนรวมสูงสุดถึง 100 คะแนน แบ่งออกเป็นคณะกรรมการ 3 ท่านๆ ละ 10 คะแนน และผู้ชมในห้องส่งอีก 70 คนๆ ละ 1 คะแนน ทีมไหนได้รับคะแนนรวมมากที่สุดจะเป็นผู้ชนะ และได้เข้าไปชิงชนะเลิศ ทั้งนี้ผู้ชนะการแข่งขันในปีนี้จะได้รับบ้านพร้อมที่ดินโครงการ SCG HEIM มูลค่า 15,500,000 บาท
วิกิพีเดียภาษาสโลวีเนีย
วิกิพีเดียภาษาสโลวีเนีย (Slovenska Wikipedija) เป็นสารานุกรมวิกิพีเดียที่จัดทำขึ้นในภาษาสโลวีเนีย เริ่มสร้างเมื่อวันที่ 26 กุมภาพันธ์ ค.ศ. 2002 ณ เดือนSeptember 2023 วิกิพีเดียภาษานี้มีบทความประมาณ 0 บทความ
รัฐบัญญัติสิทธิพลเมือง ค.ศ. 1964
'''รัฐบัญญัติสิทธิพลเมือง ค.ศ. 1964''' (Civil Rights Act of 1964) เป็นกฏหมายแรงงานและสิทธิพลเมืองที่สำคัญในสหรัฐอเมริกาที่ได้ระบุให้การเลือกปฏิบัติจากสีผิว, เชื้อชาติ, ศาสนา, เพศ หรือชนชาติกำเนิดนั้นเป็นสิ่งผิดกฎหมาย รัฐบัญญัตินี้ได้ห้ามไม่ให้มีการกำหนดการลงทะเบียนของผู้มีสิทธิ์เลือกตั้งโดยไม่เท่าเทียม และการแบ่งแยกสีผิวในโรงเรียน, ที่ทำงาน และสาธารณูปโภค
แรกเริ่มเดิมที อำนาจที่มีใช้ในการบังคับใช้กฎหมายนี้อ่อนแอ แต่ก็ได้รับการสนับสนุนในปีถัด ๆ มา สภาคองเกรสใช้อำนาจในการบัญญัติกฎหมายนี้ภายใต้ส่วนต่าง ๆ ในรัฐธรรมนูญสหรัฐ โดยทีเป้าหมายหลักคืออำนาจในควบคุมการคบค้าสมาคมระหว่างรัฐ (interstate commerce) ภายใต้มาตรา 1 (วรรค 8) หน้าที่ของมันคือการยืนยันว่าพลเมืองทุกคนจะได้รับการคุ้มครองที่เท่าเทียมจากกฎหมายภายใต้การแก้ไขเพิ่มเติมรัฐธรรมนูญครั้งที่สิบสี่ (Fourteenth Amendment) และมีหน้าที่ในการปกป้องสิทธิในการเลือกตั้งภายใต้การแก้ไขเพิ่มเติมรัฐธรรมนูญครั้งที่สิบห้า (Fifthteenth Amendment)
การบัญญัติกฎหมายนั้นเสนอโดยประธานาธิบดี จอห์น เอฟ. เคเนดี เมื่อเดือนมิถุนายน 1963 แต่ได้ถูกต่อต้านโดยการขัดขวางในวุฒิสภา (filibuster) ภายหลังจากเคเนดีถูกลอบสังหาร เมื่อเดือนพฤศจิกายน 1963 ประธานาธิบดีลินดอน บี. จอห์นสันได้ขึ้นมาผลักดันกฏหมายดังกล่าว สภาผู้แทนราษฎรสหรัฐได้มีมติเห็นชอบให้ผ่านร่างกฏหมายเมื่อวันที่ 10 กุมภาพันธ์ 1964 แหละภายหลังการขัดขวางการออกกฎหมาย (filibuster) เป็นเวลา 54 วัน วุฒิสภาสหรัฐได้มติผ่านร่างกฎหมายเมื่อวันที่ 19 มิถุนายน 1964 การลงคะแนนเสียงสุดท้ายนั้นอยู่ที่ 290–130 ในสภาผู้แทนราษฎร และที่ 73–27 ในวุฒิสภา หลังการแก้ร่างฏหมายโดยวุฒิสภา รัฐบัญญัติสิทธิพลเมืองได้ถูกลงนามและประกาศใช้โดยประธานาธิบดีจอห์นสันที่ทำเนียบขาวเมื่อวันที่ 2 กรกฎาคม 1964
เมื่อเดือนมิถุนายน 2020 ศาลสูงสุดสหรัฐได้ระบุไว้ใน คดีระหว่างบอสต็อกกับเคลย์ตันเคาที และอีกสองคดี ให้มีการให้ความคุ้มครองพนักงานจากการเลือกปฏิบัติด้วยเพศ ที่ซึ่งรวมถึงเพศวิถีและอัตลักษณ์ทางเพศ
ไห่หนิง
ไห่หนิง เป็นนครระดับอำเภอในมณฑลเจ้อเจียง ประเทศจีน อยู่ภายใต้การปกครองของนครระดับจังหวัดเจียซิง ไห่หนิงตั้งอยู่ในตอนใต้ของดินดอนสามเหลี่ยมปากแม่น้ำแยงซี และตั้งอยู่ทางตอนเหนือของมณฑลเจ้อเจียง ห่างจากใจกลางนครเซี่ยงไฮ้ไปทางทิศตะวันตกเฉียงใต้ประมาณ 125 km และห่างจากนครหางโจว เมืองหลวงของมณฑลเจ้อเจียง ไปทางทิศตะวันออกประมาณ 61.5 km และทางทิศใต้ของไห่หนิงติดกับแม่น้ำเฉียนถัง มีขนาดพื้นที่ทางบกทั้งสิ้น 700.5 km2 มีประชากรตามสำมะโน ค.ศ. 2020 จำนวน 1,076,199 คน
ตั้งแต่เดือนมิถุนายน ค.ศ. 2021 ไห่หนิงเชื่อมต่อกับหางโจวด้วยรถไฟชานเมืองสายหางโจว–ไห่หนิง หรือสายหางไห่ ซึ่งเป็นส่วนหนึ่งของระบบรถไฟฟ้าขนส่งมวลชนหางโจว
ประวัติศาสตร์
ในประวัติศาสตร์ที่ผ่านมา เมืองหยานกวานเป็นเมืองที่ตั้งที่ว่าการอำเภอมาเป็นระยะเวลานาน จนกระทั่งในช่วงสงครามจีน–ญี่ปุ่นครั้งที่สอง จึงได้ย้ายที่ว่าการอำเภอมาตั้งอยู่ที่เมืองยฺเหวียนฮวา หรือแม้กระทั่งย้ายไปตั้งอยู่นอกอาณาเขตของอำเภอ ต่อมาหลังสงครามก็ได้ย้ายที่ว่าการอำเภอไปตั้งอยู่ที่เมืองเสียฉือ
เขตการปกครอง
นครระดับอำเภอไห่หนิงแบ่งออกเป็นเขตการปกครองระดับตำบล 12 แห่ง ได้แก่ 4 แขวง (ใจกลางเมือง) และ 8 เมือง (เมืองรอบนอก) ดังนี้
ซานฮวนเดโลสโมร์โรส
ซานฮวนเดโลสโมร์โรส (San Juan de los Morros) เป็นเมืองหลวงของรัฐกวาริโกในประเทศเวเนซุเอลา เป็นเมืองที่ตั้งอยู่บริเวณกลางของประเทศ มีอุณหภูมิตกอยู่ราว 24 ถึง 32 องศาเซลเซียส โอบล้อมไปด้วยภูเขา ซึ่งแตกต่างจากส่วนที่เหลือของรัฐที่เป็นที่ราบ
การลบภาพบางส่วน
การตรวจเกี่ยวกับเส้นเลือด (Angiographic examination) ซึ่งทำได้โดยการฉีดสารทึบรังสีเข้าไปในเส้นเลือดและถ่ายภาพรังสีนั้น ในบางครั้งจะเห็นภาพของเส้นเลือดไม่ชัดเจนเนื่องจากมีโครงสร้างอื่นๆ เช่น กระดูกและเนื้อเยื่อ ซ้อนทับกันอยู่ ตัวอย่างเช่น เส้นเลือดที่ไปเลี้ยงสมองซึ่งอยู่ในบริเวณฐานของกะโหลกศีรษะจะถูกบังโดยกระดูกและเนื้อเยื่อของลำคอ และทรวงอกส่วนต้น ดังนั้นจึงจำเป็นต้องหาวิธีการทำให้ส่วนที่เราไม่ต้องการดูถูกลบหรือหายไปจากภาพ วิธีดังกล่าวนี้เรียกว่า “Subtraction”
รายชื่อพรรคการเมืองในประเทศไทย
รายชื่อพรรคการเมืองไทย นับตั้งแต่การปฏิวัติสยาม เปลี่ยนแปลงการปกครองเป็นการปกครองระบอบประชาธิปไตยอันมีพระมหากษัตริย์ทรงเป็นประมุข โดย คณะราษฎร (2469) ซึ่งอาจถือเป็นพรรคการเมืองแรกของประเทศไทย เมื่อวันที่ 24 มิถุนายน พ.ศ. 2475 ประเทศไทยมีพรรคการเมืองที่จัดตั้งขึ้นรวมทั้งสิ้น 341 พรรค ยังคงดำเนินกิจกรรมทางการเมืองอยู่ถึงปัจจุบัน จำนวนรวม 103 พรรค เป็นพรรคที่จัดตั้งด้วยอุดมการณ์โดยไม่จดทะเบียน จำนวน 2 พรรค คือ พรรคคอมมิวนิสต์แห่งประเทศไทย (2485) ซึ่งเป็นพรรคการเมืองที่มีอายุยาวนานที่สุดของประเทศไทย และ พรรคอธิปไตยปวงชนชาวไทย (2559) ซึ่งจัดตั้งขึ้นในปี พ.ศ. 2559 นอกนั้น เป็นพรรคที่จดทะเบียนจัดตั้ง มีจำนวนรวม 106 พรรค โดย พรรคประชาธิปัตย์ (2489) นอกจากเป็นพรรคการเมืองอันดับ 2 ที่มีอายุยาวนานที่สุดของประเทศไทยแล้ว ยังเป็นพรรคจดทะเบียนจัดตั้งที่มีอายุยาวนานที่สุดของประเทศไทย โดยจดทะเบียนจัดตั้งรวม 4 ครั้ง ครั้งแรกในปี พ.ศ. 2498 ครั้งที่ 2 ในปี พ.ศ. 2511 ครั้งที่ 3 ในปี พ.ศ. 2517 และ ครั้งที่ 4 ในปี พ.ศ. 2525
พรรคการเมืองที่ยังดำเนินกิจกรรมในปัจจุบัน
พรรคการเมืองที่จดทะเบียนและยังคงดำเนินกิจกรรมทางการเมืองอยู่ถึงปัจจุบัน มีจำนวนรวม 81 พรรค เรียงตามลำดับการจัดตั้ง ดังนี้
พรรคการเมืองที่ไม่ได้จดทะเบียนและยังคงดำเนินกิจกรรมทางการเมืองอยู่ถึงปัจจุบัน มีจำนวนรวม 2 พรรค เรียงตามลำดับการจัดตั้ง ดังนี้
พรรคการเมืองเรียงตามปีที่จัดตั้ง
พรรคการเมืองในประเทศไทยเรียงตามปีที่จัดตั้ง ดังนี้
อานนท์ นำภา
อานนท์ นำภา (เกิด 18 สิงหาคม พ.ศ. 2527) เป็นทนายความชาวไทย นักเคลื่อนไหวเพื่อสิทธิมนุษยชน เดิมเป็นทนายความ และมีชื่ออยู่ในรายชื่อผู้กระทำผิดกฎหมายในยุคคณะรักษาความสงบแห่งชาติเนื่องจากกิจกรรมทางการเมือง ในการประท้วงในประเทศไทย พ.ศ. 2563–2565 เป็นนักเคลื่อนไหวที่มีชื่อเสียงจากข้อเสนอการปฏิรูปสถาบันกษัตริย์ และเป็นบุคคลระดับแกนนำสำคัญของผู้ประท้วง
ประวัติ
เขาเกิดเมื่อวันที่ 18 สิงหาคม พ.ศ. 2527 ที่อำเภอธวัชบุรี (ปัจจุบันพื้นที่ดังกล่าวได้แยกออกมาเป็นอำเภอทุ่งเขาหลวง) จังหวัดร้อยเอ็ด สำเร็จการศึกษาระดับมัธยมศึกษาจากโรงเรียนร้อยเอ็ดวิทยาลัย สำเร็จการศึกษาจากคณะนิติศาสตร์ มหาวิทยาลัยรามคำแหง ต่อมาเอาดีทางด้านสิทธิมนุษยชนในปี พ.ศ. 2549 ต่อมาในปี พ.ศ. 2551 เขาประกอบอาชีพเป็นทนายความเพื่อสิทธิมนุษยชนและรับว่าความให้จำเลยนักเคลื่อนไหวคนสำคัญ รวมทั้งอำพล ตั้งนพกุล และ จตุภัทร์ บุญภัทรรักษา (ไผ่ ดาวดิน) ระหว่างการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 ทำให้ถูกตั้งชื่อว่า ทนายเสื้อแดง
หลังจากการรัฐประหารในประเทศไทย พ.ศ. 2557 เขารับว่าความคดีสิทธิมนุษยชนจำนวนมาก และเริ่มดำเนินกิจกรรมทางการเมืองเองด้วย เขาเป็นหนึ่งในผู้ก่อตั้งและดูแลกองทุนราษฎรประสงค์ ในปี 2558 เขาเป็นผู้ร่วมก่อตั้งกลุ่มพลเมืองโต้กลับ นับแต่นั้นเขาถูกทางการตั้งข้อหาว่าละเมิดกฎหมายหลายข้อหา
การเคลื่อนไหวทางการเมือง
ในวันที่ 6 พฤษภาคม พ.ศ. 2564 มีรายงานว่าเขา ติดเชื้อไวรัสโคโรนาสายพันธุ์ใหม่ (SARS-CoV-2) ภายในเรือนจำ ก่อนรักษาตัว ณ โรงพยาบาลธรรมศาสตร์เฉลิมพระเกียรติ จนหายเป็นปกติ
18 พฤษภาคม พ.ศ. 2564 มูลนิธิ 18 พฤษภารำลึก หรือ May 18 Memorial Foundation องค์กรส่งเสริมประชาธิปไตยและสิทธิมนุษยชน ประเทศเกาหลีใต้ จัดพิธีมอบรางวัลควังจูเพื่อสิทธิมนุษยชนประจำปี ค.ศ. 2021 ให้กับอานนท์ นำภา โดยเชิญให้อานนท์ร่วมผ่านทางวีดีโอคอนเฟอเรนซ์ แต่ทนายอานนท์ยังรักษาอาการจากเชื้อโควิด19 ที่ติดจากเรือนจำพิเศษกรุงเทพ ที่โรงพยาบาลธรรมศาสตร์ และยังอยู่ในการควบคุมตัว เพราะศาลไม่มีคำสั่งให้ประกันตัว จึงไม่สามารถร่วมพิธีได้
วันที่ 28 กุมภาพันธ์ พ.ศ. 2565 อานนท์ นำภา ได้รับการประกันตัวโดยคำสั่งของศาลอาญากรุงเทพใต้ ใน 2 คดี คือคดีม็อบแฮรี่พอตเตอร์บริเวณหน้าหอศิลปวัฒนธรรมแห่งกรุงเทพมหานคร และคดีการฝ่าฝืน พรก.ฉุกเฉินในการชุมนุมเมื่อวันที่ 18 พฤศจิกายน พ.ศ. 2554 บริเวณแยกราชประสงค์ โดยใช้วงเงินในการประกันตัวจำนวน 200,000 บาท และ 100,000 บาท และกำหนดเงื่อนไข 7 ข้อ ห้ามปลุกระดม ห้ามก่อความเสียหายต่อสถาบันพระมหากษัตริย์ ห้ามออกนอกราชอาณาจักร ห้ามออกนอกบ้านพักยามวิกาล ต้องสวมกำไลอิเล็กทรอนิกส์ (EM) และต้องรายงานตัวต่อศาลทุก 30 วัน
ทรอมโบแองจิไอตีส ออบลิเทอแรนส์
ทรอมโบแองจิไอตีส ออบลิเทอแรนส์ (Thromboangiitis obliterans) หรือ โรคเบอร์เกอร์ (Buerger disease; ออกเสียงอังกฤษ ; ออกเสียงเยอรมัน ) เป็นการอักเสบและทรอมโบซิสแบบดำเนินไปและเกิดขึ้นซ้ำของหลอดเลือดแดงและหลอดเลือดดำขนาดกลางและเล็กของมือและเท้า มีความเกี่ยวข้องอย่างมากกับการใช้ผลิตภัณฑ์ใบยาสูบ โดยเฉพาะจากการสูบบุหรี่ รวมถึงบุหรี่ไร้ควัน
ยัน-กชึชตอฟ ดูดา
ยัน-กชึชตอฟ ดูดา (Jan-Krzysztof Duda; ; 26 เมษายน ค.ศ. 1998 – ) เป็นนักหมากรุกสากลชาวโปแลนด์ ในฐานะนักหมากรุกอัจฉริยะ เขาประสบความสำเร็จในระดับแกรนด์มาสเตอร์ใน ค.ศ. 2013 เมื่ออายุ 15 ปี 21 วัน นอกจากนี้ ดูดาชนะเลิศการแข่งชิงแชมป์โปแลนด์ใน ค.ศ. 2018 และหมากรุกสากลเวิลด์คัพใน ค.ศ. 2021 ตลอดจนเขาได้รับบำเหน็จกางเขนทองกิตติคุณจากความสำเร็จในหมากรุกสากล
ค.ศ. 2007–2008
ใน ค.ศ. 2007 ดูดาได้อันดับหนึ่งในการแข่งหมากรุกสากลยุวชนชิงแชมป์โปแลนด์รุ่นอายุไม่เกิน 8 ปี
ส่วนใน ค.ศ. 2008 ดูดาชนะเลิศการแข่งหมากรุกสากลยุวชนชิงแชมป์โลกรุ่นอายุไม่เกิน 10 ปี ด้วยเหตุนี้เขาจึงได้รับตำแหน่งเอฟไอดีอี มาสเตอร์ และในปีเดียวกันนั้น เขายังชนะการแข่งยุวชนชิงแชมป์โปแลนด์รุ่นอายุไม่เกิน 8 ปี เป็นสมัยที่สอง
ค.ศ. 2012
ใน ค.ศ. 2012 ดูดาชนะเลิศการแข่งชิงแชมป์โปแลนด์รุ่นอายุต่ำกว่า 18 ปี ที่ซอลีนา และหมากรุกสากลยุวชนชิงแชมป์ยุโรปในรุ่นอายุต่ำกว่า 14 ปีที่ปราก รวมถึงในปีเดียวกัน เขาได้เสมอกันเป็นครั้งแรกกับยัน แกรย์ชี ในการแข่งหมากรุกสากลฤดูร้อนที่ออลอโมตซ์ และได้รับตำแหน่งอินเตอร์เนชันแนลมาสเตอร์
ค.ศ. 2013–2014
ในเดือนพฤษภาคม ค.ศ. 2013 ดูดาได้บรรลุมาตรฐานสุดท้ายของเขาที่จำเป็นสำหรับตำแหน่งแกรนด์มาสเตอร์ในการแข่งหมากรุกสากลชิงแชมป์ยุโรปประเภทบุคคลเมื่ออายุ 15 ปี 21 วัน สิ่งนี้ทำให้เขากลายเป็นแกรนด์มาสเตอร์ที่อายุน้อยที่สุดอันดับสองของโลกในเวลานั้น และดูดายังกลายเป็นแกรนด์มาสเตอร์ชาวโปแลนด์ที่อายุน้อยที่สุดอันดับสองต่อจากดาริอุส ชเวียซ ส่วนในเดือนเมษายน ค.ศ. 2013 เขาได้เป็นที่หนึ่งในการแข่งเฟิสต์แซเทอร์เดย์ จีเอ็ม ที่บูดาเปสต์ กระทั่งในเดือนสิงหาคม ดูดาได้เข้าร่วมในฐานะผู้ท้าชิงตำแหน่งของสมาพันธ์หมากรุกสากลโลกในเอฟไอดีอี เวิลด์คัป ซึ่งเขาถูกวาซิล อิวานชุค กำจัดในรอบแรก ส่วนในเดือนตุลาคม สมาพันธ์หมากรุกสากลโลกได้มอบตำแหน่งแกรนด์มาสเตอร์ให้กับเขาอย่างเป็นทางการ ครั้นในเดือนสิงหาคม ค.ศ. 2014 ดูดาเล่นให้แก่ทีมโปแลนด์ในการแข่งหมากรุกสากลโอลิมเปียดครั้งที่ 41 ในทรุมเซอ ประเทศนอร์เวย์ โดยได้คะแนน 8.5/11 ในบอร์ดสาม ส่วนเดือนธันวาคม ค.ศ. 2014 เขาชนะเลิศการแข่งหมากรุกประเภทเกมเร็วชิงแชมป์ยุโรป และได้รับรางวัลเหรียญเงินในการแข่งหมากรุกประเภทเกมสายฟ้าชิงแชมป์ยุโรป ซึ่งทั้งสองรายการจัดขึ้นที่วรอตสวัฟ ประเทศโปแลนด์
ค.ศ. 2015–2016
ในเดือนกรกฎาคม ค.ศ. 2015 ดูดาชนะการแข่งขันแบบพบกันหมดที่ทะเลสาบเซวาน ในมาร์ตูนี ประเทศอาร์มีเนีย ส่วนในเดือนกันยายน ค.ศ. 2015 เขาจบอันดับที่เท่ากันกับมีคาอิล แอนติปอฟ ในการแข่งหมากรุกสากลเยาวชนชิงแชมป์โลก ที่คันตี-มันซิสค์ ประเทศรัสเซีย และได้รับรางวัลเหรียญเงินหลังจากการแข่งขันไทเบรก และใน ค.ศ. 2016 เขาได้รับบำเหน็จจากประธานาธิบดีโปแลนด์ อันด์แชย์ ดูดา ซึ่งเป็นเครื่องอิสริยาภรณ์กางเขนเงินกิตติคุณสำหรับ "ความสำเร็จด้านกีฬาที่ยอดเยี่ยมใน ค.ศ. 2016 รวมถึงการมีส่วนร่วมในการทำให้เกมหมากรุกสากลเป็นที่นิยม"
ค.ศ. 2017–2018
เมื่อวันที่ 1 กรกฎาคม ค.ศ. 2017 ดูดาได้กลายเป็นผู้เล่นเยาวชนชาวโปแลนด์คนแรกที่ทะลุเรต 2700 ของสมาพันธ์หมากรุกโลก ซึ่งได้รับการจัดอันดับสูงสุดในอาชีพหมากรุกของเขาจนถึงขณะนี้ ด้วยเรต 2707 ส่งผลให้เขาเป็นผู้เล่นชาวโปแลนด์ที่มีอันดับสูงสุดเป็นอันดับสองและอันดับที่ 41 ของโลกในเวลานั้น
ในเดือนพฤษภาคม ค.ศ. 2018 ดูดาชนะการแข่งหมากรุกสากลชิงแชมป์โปแลนด์ด้วยคะแนน 6½/9 (+4–0=5) ซึ่งนำหน้าผู้ที่ได้ตำแหน่งรองชนะเลิศอย่างคาสเปอร์ พิโอรุน เขาได้รับการบันทึกชัยชนะเหนือพิโอรุน, ราดอสวัฟ วอยตาส์เซค, ดานีแยล ซัดซิคอฟสกี และอาแล็กซันแดร์ มิสตา ครั้นในเดือนกรกฎาคม ค.ศ. 2018 เขากลายเป็นผู้เล่นโปแลนด์อันดับ 1 และอันดับ 1 ของเยาวชนโลก แซงหน้าวอยตาส์เซค และเหวยอี้ ตามลำดับ
ในเดือนกรกฎาคม ค.ศ. 2018 ดูดาเข้าร่วมการแข่งการดวลหมากรุกสากลดอร์ทมุนท์สพาร์คัสเซินครั้งที่ 46 โดยได้อันดับที่สี่ด้วยคะแนน 4/7 (+2–1=4)
ระหว่างการแข่งหมากรุกสากลโอลิมเปียด 2018 ที่บาทูมี ประเทศจอร์เจีย เขาเป็นฝ่ายชนะวาซิล อีวันชุค และเสมอกับเลวอน อาโรเนียน, วิศวนาถัน อานันท์, ฟาบีอาโน การูอานา, ชาครียาร์ มาเมดยารอฟ และเซียร์เกย์ การ์ยากิน โดยครองอันดับที่สี่ร่วมกับทีมโปแลนด์ และใน ค.ศ. 2018 ดูดาได้เข้าสู่รอบรองชนะเลิศของหมากรุกสากลชิงแชมป์เกมเร็วหลังจากเป็นฝ่ายชนะการ์ยากิน และอะเลคซันดร์ กริสชุค แต่ในที่สุดก็แพ้ให้แก่เวสลีย์ โซ
ในเดือนธันวาคม ค.ศ. 2018 ดูดาจบด้วยอันดับสองในการแข่งหมากรุกสากลเกมสายฟ้าชิงแชมป์โลกที่เซนต์ปีเตอส์เบิร์ก ด้วยคะแนน 16½/21 (+15–3=3) ซึ่งตามหลังผู้ชนะอย่างมังนึส คาลเซิน ไปครึ่งคะแนน
ค.ศ. 2019–2020
ในเดือนมกราคม ค.ศ. 2019 เขากลายเป็นผู้เล่นหมากรุกชาวโปแลนด์คนแรกที่ผ่านด่าน 2800 ในหมวดสายฟ้าแลบ ครั้นเดือนพฤศจิกายน ค.ศ. 2019 ดูดาเข้าร่วมการแข่งเอฟไอดีอี กรังด์ปรีซ์ ฮัมบวร์ค ซึ่งเป็นส่วนหนึ่งของรอบคัดเลือกสำหรับหมากรุกสากลชิงแชมป์โลก 2020 โดยการแข่งครั้งนี้มีผู้เล่น 16 คน กระทั่งวันที่ 13 พฤศจิกายน ดูดาได้เข้าสู่รอบชิงชนะเลิศโดยเป็นฝ่ายแพ้ต่ออะเลคซันดร์ กริสชุค ในช่วงไทเบรก
ในเดือนมกราคม ค.ศ. 2020 ดูดาเข้าร่วมการแข่งทาทาสตีลเชสทัวร์นาเมนต์ ค.ศ. 2020 และจบการแข่งในอันดับที่ 8 ด้วยคะแนน 6½/13 (+1-1=11) ซึ่งเป็นคะแนนเดียวกับอดีตแชมป์โลกหมากรุกสากลอย่างวิศวนาถัน อานันท์ และแอลีเรซอ ฟิรูซจา
ในเดือนพฤษภาคม ค.ศ. 2020 เขาได้รับชัยชนะครั้งแรกเหนือแชมป์โลกหมากรุกอย่างมังนึส คาลเซิน โดยเอาชนะเขาในรอบที่ 7 ของลินโดเรสแอบบีย์แรพิดเชสแชลเลนจ์ โดยเกมดังกล่าวเข้าสู่อิงลิชโอเพนนิง (คิงส์อิงลิชแวริเอชัน, โฟร์ไนส์แวริเอชัน, ไควเอตไลน์)
ในวันที่ 10 ตุลาคม ค.ศ. 2020 เขาเป็นฝ่ายชนะมังนึส คาลเซิน อีกครั้ง (รูปเปิดคาโร–คันน์ ดีเฟนซ์ การแปรผันแบบตาร์ตาคาวแวร์) ที่การแข่งนอร์เวย์เชสของบริษัทอัลติบอกซ์ซึ่งจัดขึ้นที่สตาวังเงอร์ นับเป็นความพ่ายแพ้ครั้งแรกของคาลเซินหลังจากไม่แพ้ใครมา 125 เกมติดต่อกันในหมากรุกคลาสสิก ส่วนที่หมากรุกสากลโอลิมเปียดออนไลน์ 2020 เขาได้รับเหรียญทองแดงหลังจากที่ทีมโปแลนด์เข้าถึงรอบรองชนะเลิศของทัวร์นาเมนต์ และแพ้ในการแข่งไทเบรก 1-2 กับอินเดีย
ขีวิตส่วนตัว
ดูดาเป็นนักเรียนของโรงเรียนพลศึกษาแห่งมหาวิทยาลัยในกรากุฟ เขาชอบฟังผลงานของเบทโฮเฟิน, โมทซาร์ท และควีน